Under spørgsmålet "Kunne du tænke dig en plads i Byrådet?" inviterer Mariagerfjord Kommune til informationsmøde. - Jeg synes, det er vigtigt, at vi giver potentielle byrådsmedlemmer et indblik i vores verden i byrådet, siger borgmester H.C. Maarup (Soc.Dem.) Informationsmødet kommer som led i det kommende kommunalvalg, der skal afholdes i november 2013. Håber er vække interessen for lokalpolitik - og at skaffe nye kollegaer. - Vores samfund er funderet på et folkestyre og det er derfor vigtigt, at et bredt udsnit af befolkningssammensætningen påtager sig udfordringen med og ansvaret for at være borgernes repræsentant i besluttende organer som eksempelvis Folketinget, Regionsrådet og Byrådet, siger borgmester H.C. Maarup. Informationsmødet foregår tirsdag den 29. januar klokken 19-21 i byrådssalen i Hadsund. Tilmelding foregår ved kontakt til kommunen.

Opsummering:
Mariagerfjord Kommune åbner op for byrådssalen tirsdag den 29. januar til et informationsmøde om det at være byrådsmedlem. Håbet er at give større indblik i lokalpolitik.